ເກົາຫຼີເໜືອຢາກປັບປຸງ ຄວາມສໍາພັນກັບເກົາຫຼີໃຕ້
ເກົາຫຼີເໜືອຮຽກຮ້ອງໃຫ້ ມີຄວາມສໍາພັນ ແລະການຮ່ວມມືທີ່ດີຂຶ້ນ ກັບເກົາຫຼີໃຕ້
ເກົາຫຼີເໜືອຮຽກຮ້ອງໃຫ້ມີຄວາມສຳພັນທີ່ດີຂຶ້ນກັບເກົາຫຼີໃຕ້ ແລະມີການສົນທະນາຫາລື ກັນເພີ່ມຕື່ມ ລະຫວ່າງປະເທດຄູ່ປໍລະປັກທັງສອງ ບົດບັນນາທິການ ໃນວັນຂຶ້ນປີໃໝ່ທີ່ພິມເຜີຍແຜ່ໂດຍສື່ມວນຊົນຂອງທາງການເກົາຫຼີເໜືອ ກ່າວວ່າການປະເຊີນໜ້າລະຫວ່າງເກົາຫຼີເໜືອແລະເກົາຫຼີໃຕ້ຄວນຈະຢຸດເຊົາໂດຍໄວເທົ່າທີ່ ຈະໄວໄດ້ ບົດບັນນາທິການເວົ້າຕື່ມວ່າ ຄວນຈະມີການດຳເນີນຄວາມພະຍາຍາມຢ່າງແຂງຂັນ ເພື່ອ ສ້າງບັນຍາກາດ ໃນການສົນທະນາຫາລືແລະການຮ່ວມມືກັນລະຫວ່າງປະເທດທັງສອງ ນອກນັ້ນບົດບັນນາທິການດັ່ງກ່າວຍັງເວົ້າວ່າ ເກົາຫຼີເໜືອຊຶ່ງໄດ້ທົດລອງອາວຸດນິວເຄລຍ ມາແລ້ວສອງເທື່ອນັ້ນ ແມ່ນມີຄວາມໝາຍໝັ້ນຕັ້ງໃຈ ຕໍ່ການປອດອາວຸດນິວເຄລຍ ຄວາມສຳພັນລະຫວ່າງເກົາຫຼີເໜືອແລະເກົາຫຼີໃຕ້ ໄດ້ຊຸດລົງໃນເດືອນພະຈິກ ເວລາເກົາຫຼີ ເໜືອຍິງປືນໃຫຍ່ຖະຫຼົ່ມ ເກາະໆນຶ່ງຂອງເກົາຫຼີໃຕ້ ທີ່ເຮັດໃຫ້ມີຜູ້ເສຍຊີວິດ 4 ຄົນ ນັບ ແຕ່ນັ້ນມາ ເກົາຫຼີໃຕ້ກໍໄດ້ທຳການຊ້ອມລົບທາງທະຫານຢ່າງຕໍ່ເນື່ອງ ຮວມທັງການຊ້ອມ ລົບທີ່ໃຊ້ກະສຸນແທ້ໃນເດືອນແລ້ວຢູ່ທີ່ເກາະບ່ອນທີ່ເກົາຫຼີເໜືອໄດ້ຍິງຖະຫຼົ່ມ ແຕ່ແນວໃດ ກໍຕາມ ເກົາຫຼີເໜືອບໍ່ໄດ້ປະຕິບັດຕາມຄຳຂູ່ຂອງຕົນທີ່ຈະທຳການໂຈມຕີເທື່ອໃໝ່ນັ້ນ